Odense Adresse-Contoirs Efterretninger, 1834-10-07
Det har iøvrigt ved denne Leilighed heller ikke manglet paa de sædvanlige Hofkabaler, og paa første Efterretning om Don Pedros Livsfare vare 3 til 4 Regentskabs=Kandidater paa Bane: Donna Jsabella Maria, hvem Chartet rigtig nok har bestemt til Regentinde, Don Pedros Gemalinde, Hertugen af Palmella &c. Ligesaa var det iværk at give Dronningen et Regentskabsraad af 4 Personer, Hertugerne af Palmella og Terceira, Biskoppen af Combra og Saldanha; men dette strandede, da en Deputation med Marskal Saldanha i Spidsen forud havde begivet sig til Jnfantinden Jsabella, for at love hende Oppositionens Bistand. Hun antog ogsaa de fremsatte Vilkaar og yttrede Anger over sit Forhold under det tidligere Regentskab før Don Miguels Ankomst. Men siden lykkedes det Ministrene at faae Saldanha omstemt, og hans Venner overraskedes ikke lidet, da de hørte ham selv afgive Beretning om Dronning Marias Myndigheds=Erklæring, der saaledes blev sat igjennem uden Regentskabs=Raad, allene for at udelukke Marskallen. Altsaa befinder Portugals Regjering sig under nærværende kritiske Omstændigheder i en 15-aarig Piges Hænder, og det ifølge en Beslutning af de samme Cortes, som endnu kort for havde sat hende under Formynderskab. Allerede vil Man spore, at det aristokratiske Partie staaer i den unge Dronnings Andest. Om det nye Ministerium haves derimod intet vist, saa at Tiden først maa vise, hvorvidt det vil lykkes Hertugen af Palmella at sikkre den konstitutionelle Sag. Man befrygter og nu meer end tilforn fremmed Jndflydelse, og Rygtet lader allerede den franske Gesandt nedlægge formelig Protest imod Dronningens Formæling med Hertugen af Leuchtenberg, hvem Don Pedro, netop havde betegnet som den Mand, der deelte hans Grundsætninger og havde holdt sig fri for al skadelig Jndflydelse, De nyeste Beretninger om Don Pedros befindende lade befrygte, at han den 21 Septbr. kun endnu havde faa Timer at leve i. Han havde havt flere slemme Nætter og lidt af Krampetilfælde, men kom ved passende Lægemidlers Anvendelse stedse til sig selv igjen. J Publikum erklæres Sygdommen for Brystvattersot. Hele syv Læger havde holdt Raad og anordnet en meget eftertrykkelig Behandling. Selv skal han have opgivet alt Haab og yttret, at Lægerne ikke kjendte Sygdommen rigtig, for det var for silde. Jøvrigt er hans sidste Stund ikke mindre lærerig end hans hele Liv. Saaledes formanede han i en Samtale med sin Læge denne til at give sine Børn en god Opdragelse; thi han selv og hans Broder Miguel vare saa forsømte, at de først i en modnere Alder opdagede deres egen Uvidenhed. Efterat jeg - vedblev han - ved mit Livs mangfoldige Tildragelser var kommet i Berørelse med Mænd af Dannelse og Erfarenhed, blev jeg mine Mangler vaer og søgde, saa meget det stod i min Magt, at benytte enhver Leilighed til min Uddannelse. Desuagtet har jeg kun for ofte handlet under urigtige Jndtryks Jndflydelse. Den modnere Alder udkræver høiere Pligter, og for silde erfarer Man paa sin egen Bekostning, hvor tungt det indhentes, hvad Man i Ungdommen lærer med Lethed." Maa Man end bebreide Don Pedro en høi Grad af Opfarenhed og Stivsind, kan Man dog ikke frakiende ham Mod, Energie og Patriotisme, og hans Død ansees almindelig for en NationalUlykke. - Man vil alt vide, at en Expedition under Don Miguel er afseilet fra Genua, Spanien.